
ประกาศคณะกรรมการการเลือกตั้งประจำองค์การบริหารส่วนตำบลกะหรอ
อำเภอนบพิตำ    จังหวัดนครศรีธรรมราช
เรื่อง  การจัดทำประกาศหรือป้ายโฆษณาหาเสียงเลือกตั้งของผู้สมัครรับเลือกตั้งเป็น
สมาชิกสภาองค์การบริหารส่วนตำบลกะหรอ
-----------------------------------  



อาศัยอำนาจตามพระราชบัญญัติการเลือกตั้งสมาชิกสภาท้องถิ่น  พ.ศ.2545  และแก้ไขเพิ่มเติมถึง  (ฉบับที่  3)  พ.ศ.2554  มาตรา  63  กำหนดว่า  “เมื่อได้มีประกาศให้มีการเลือกตั้งตามมาตรา  8  ในเขตเลือกตั้งใดแล้ว  ให้เจ้าพนักงานท้องถิ่นตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองกำหนดสถานที่เพื่อปิดประกาศโฆษณาหาเสียงเลือกตั้งไว้ตามความจำเป็น”ประกอบกับประกาศคณะกรรมการการเลือกตั้ง  เรื่อง  วิธีการหรือลักษณะต้องห้ามในการหาเสียงเลือกตั้งสมาชิกสภาท้องถิ่น  หรือผู้บริหารท้องถิ่น  พ.ศ.  ๒๕๕๑  ข้อ ๕(๔)    “จัดทำประกาศหรือป้ายโฆษณาหาเสียงเลือกตั้งโดยมีชื่อ รูปถ่าย หมายเลขประจำตัวผู้สมัคร   หรือข้อมูลประวัติเฉพาะที่เกี่ยวกับตัวผู้สมัคร โดยประกาศควรมีขนาดความกว้าง
ไม่เกิน ๓๐ เซนติเมตร ความยาวไม่เกิน ๔๒ เซนติเมตร หรือป้ายควรมีขนาดความกว้างไม่เกิน  ๑๓๐ เซนติเมตร ความยาวไม่เกิน ๒๔๕ เซนติเมตร และ ให้ระบุชื่อตัว ชื่อสกุล ที่อยู่ของผู้ว่าจ้าง  ผู้ผลิต จำนวนและวันเดือนปีที่ผลิตไว้ด้วย  ทั้งนี้   การกำหนดจำนวนของประกาศหรือป้ายดังกล่าวให้เป็นไปตามความเหมาะสมในพื้นที่ตามที่คณะกรรมการการเลือกตั้งประจำองค์กรปกครองส่วนท้องถิ่นกำหนด  จึงออกประกาศกำหนดจำนวนของประกาศหรือป้ายโฆษณาหาเสียงของผู้สมัครรับเลือกตั้งเป็นสมาชิกสภาองค์การบริหารส่วนตำบลกะหรอ  ดังนี้
1. การจัดทำประกาศโฆษณาหาเสียงเลือกตั้ง ของสมาชิกสภาองค์การบริหารส่วนตำบลกะหรอ  
ให้มีจำนวนรวมกันแล้วไม่เกินจำนวนดังต่อไปนี้
๑.๑  เขตเลือกตั้งที่ 1  หน่วยเลือกตั้งที่  ๑  ไม่เกิน
๒๐๐  แผ่น
1.2  เขตเลือกตั้งที่ 2  หน่วยเลือกตั้งที่  1  ไม่เกิน
๒๐๐  แผ่น
1.3  เขตเลือกตั้งที่ 3  หน่วยเลือกตั้งที่  ๑  ไม่เกิน
๒๐๐  แผ่น



  หน่วยเลือกตั้งที่  2  ไม่เกิน       200  แผ่น

1.4  เขตเลือกตั้งที่ 4  หน่วยเลือกตั้งที่  ๑  ไม่เกิน
๒5๐  แผ่น
1.5  เขตเลือกตั้งที่ 5  หน่วยเลือกตั้งที่  ๑  ไม่เกิน
๒๐๐  แผ่น



  หน่วยเลือกตั้งที่  2  ไม่เกิน       200  แผ่น

1.6  เขตเลือกตั้งที่ 6  หน่วยเลือกตั้งที่  ๑  ไม่เกิน
๒๐๐  แผ่น
1.7  เขตเลือกตั้งที่ 7  หน่วยเลือกตั้งที่  ๑  ไม่เกิน
๒๐๐  แผ่น
1.8  เขตเลือกตั้งที่ 8  หน่วยเลือกตั้งที่  ๑  ไม่เกิน
๒๐๐  แผ่น
1.9  เขตเลือกตั้งที่ 9  หน่วยเลือกตั้งที่  ๑  ไม่เกิน
๒๐๐  แผ่น


๒.  การจัดทำป้ายโฆษณาหาเสียงเลือกตั้ง  ให้มีจำนวนรวมกันแล้วไม่เกิน  ๑๐  เท่า  
                         ของหน่วยเลือกตั้งในเขตเลือกตั้งนั้น
ประกาศ  ณ  วันที่   14   เดือน  กันยายน  พ.ศ.  ๒๕๕5
   (ลงชื่อ)      
(นายบุญสงค์  สิทธิยุโณ)

    ประธานคณะกรรมการการเลือกตั้งประจำองค์การบริหารส่วนตำบลกะหรอ

ประกาศองค์การบริหารส่วนตำบลกะหรอ
อำเภอนบพิตำ    จังหวัดนครศรีธรรมราช
เรื่อง  กำหนดสถานที่  หลักเกณฑ์และวิธีการปิดประกาศและที่ติดแผ่นป้ายหาเสียงของผู้สมัครรับเลือกตั้งเป็นสมาชิกสภาองค์การบริหารส่วนตำบลกะหรอ
-----------------------------------  



ด้วยมีประกาศ  องค์การบริหารส่วนตำบลกะหรอ   ให้มีการเลือกตั้งสมาชิกสภาองค์การบริหารส่วนตำบลกะหรอ  กำหนดให้มีการเลือกตั้งในวันเสาร์ที่  20  ตุลาคม  ๒๕๕5   และตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕  มาตรา ๖๓  บัญญัติว่า   “เมื่อได้มีการประกาศให้มีการเลือกตั้งตามมาตรา ๘ ในเขตเลือกตั้งใดแล้ว  ให้เจ้าพนักงานท้องถิ่นตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมือง  กำหนดสถานที่เพื่อปิดประกาศโฆษณาหาเสียงเลือกตั้งได้ตาม ความจำเป็น”  นั้น  
ดังนั้น  เพื่อให้การจัดสถานที่ปิดประกาศและติดแผ่นป้ายการโฆษณาหาเสียงของผู้สมัคร         รับเลือกตั้งสมาชิกสภาองค์การบริหารส่วนตำบลกะหรอเป็นไปด้วยความเรียบร้อย อาศัยอำนาจตามความในพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น  พ.ศ. ๒๕๔๕  มาตรา ๖๓  จึงกำหนดสถานที่  หลักเกณฑ์ และวิธีการปิดประกาศและที่ติดแผ่นป้ายเกี่ยวกับการโฆษณาหาเสียงของผู้สมัครรับเลือกตั้งสมาชิกสภาองค์การบริหารส่วนตำบลกะหรอ  ในบริเวณที่สาธารณะและสาธารณสถานของรัฐที่อยู่ในความดูแลและรับผิดชอบขององค์การบริหารส่วนตำบลกะหรอ  ไว้ดังนี้


๑.  การปิดประกาศ

๑.๑  องค์การบริหารส่วนตำบลกะหรอ  ได้กำหนดสถานที่สำหรับการปิดประกาศหรือ

โปสเตอร์ของผู้สมัคร  โดยผู้สมัครสามารถปิดประกาศหรือโปสเตอร์ของผู้สมัครได้  ณ  ป้ายประชาสัมพันธ์               ขององค์การบริหารส่วนตำบลกะหรอ  ป้ายประชาสัมพันธ์ของหมู่บ้าน
๑.๒  สถานที่ไม่อนุญาตให้ปิดประกาศหรือโปสเตอร์ของผู้สมัคร  ได้แก่
 
๑.๒.๑  ต้นไม้  เสาไฟฟ้า  แผงไฟ  หรือแผงป้ายจราจร  ป้ายบอกชื่อถนน  
                                         และป้ายบอกชื่อซอย   

๑.๒.๒  บริเวณรั้ว  กำแพง  ของวัด  โรงเรียน  สถานีอนามัย และสถานที่             
               ของทางราชการ


      ๑.๓  ขนาดของประกาศหรือโปสเตอร์ที่จะปิดได้ต้องมีขนาดกว้างไม่เกิน ๓๐  เซนติเมตร  และมีขนาดยาวไม่เกิน  ๔๒  เซนติเมตร  (ขนาดกระดาษประมาณ  A๓)
2. การติดแผ่นป้าย
๒.๑  องค์การบริหารส่วนตำบลกะหรอ ได้กำหนดสถานที่สำหรับติดตั้งแผ่นป้ายของ
ผู้สมัครโดยผู้สมัครสามารถติดแผ่นป้ายได้บริเวณสองข้างทางของถนนทุกสายในเขตองค์การบริหารส่วนตำบลกะหรอ  ตามจำนวนไม่เกินที่กำหนดไว้ในประกาศองค์การบริหารส่วนตำบลกะหรอ   ลงวันที่  14    กันยายน  ๒๕๕5 

     ๒.๒  สถานที่ที่ไม่อนุญาตให้ติดตั้งแผ่นป้ายผู้สมัคร  ได้แก่



  (๑)  ต้นไม้  เสาไฟฟ้า  แผงไฟ  หรือแผงป้ายจราจร  ป้ายบอกชื่อถนน  
                                       และป้ายบอกชื่อซอย

(2) บริเวณริมถนนที่กีดขวางทางจราจร
(3) บริเวณ รั้ว กำแพง ของวัด  โรงเรียน สถานีอนามัย และสถานที่ของทางราชการ
๒.๓  แผ่นป้ายที่อนุญาตให้ติดตั้งได้ต้องมีขนาดกว้างไม่เกิน  ๑๓๐  เซนติเมตร  และมีขนาดยาวไม่เกิน  ๒๔๕  เซนติเมตร  มีสภาพมั่นคง  แข็งแรง  ในการติดตั้งจะต้องไม่เป็นการกีดขวางทางสัญจรหรือก่อให้เกิดอันตรายแก่ประชาชน  หรือยานพาหนะ  หรือปิดบังป้ายและสัญญาณไฟจราจรหรือก่อให้เกิดความเสียหายต่อทรัพย์สินของทางราชการ หรือปิดทับแผ่นป้ายของผู้สมัครอื่น หรือของทางราชการ
๒.๔  ก่อนถึงวันเลือกตั้ง  ผู้สมัครต้องดำเนินการจัดเก็บหรือรื้อถอนแผ่นป้าย หรือ
คัตเอาต์ออกให้หมดภายใน  วันที่  19  ตุลาคม  ๒๕๕5  ก่อนเวลา  ๑๘.๐๐  น. และหากเป็นการสมควรเพื่อความสะอาดและความเป็นระเบียบเรียบร้อยของบ้านเมืองและมิให้เป็นการฝ่าฝืนกฎหมาย  ระเบียบ  หรือประกาศอันเกี่ยวกับการเลือกตั้ง องค์การบริหารส่วนตำบลกะหรออาจดำเนินการจัดเก็บ หรือรื้อถอนแผ่นป้ายออกไปก่อนระยะเวลาที่กำหนดไว้ก็ได้
๒.๕  หลักเกณฑ์อื่น ๆ ตามที่คณะกรรมการการเลือกตั้งกำหนด

 

ทั้งนี้ตั้งแต่บัดนี้เป็นต้นไป
ประกาศ  ณ  วันที่   14   เดือนกันยายน  พ.ศ.  ๒๕๕5
   (ลงชื่อ)     

    (นายมนัสพงค์  สุทธิเดช
นายกองค์การบริหารส่วนตำบลกะหรอ

